[Video] ‘Classics is groot’ samel baie in vir KnysnaClassics is groot (Foto: Facebook) Nadat die gewilde Classics is groot-konsert die afgelope naweek ŉ ekstra konsert bygevoeg het om geld vir slagoffers van die Knysna-brande in te samel, het die bestuur van dié organisasie pas aangekondig dat die R1 miljoen-kerf verbygesteek is. Die ekstra konsert is op 24 Junie om 12:00 gehou. Die gewilde Afrikaanse akteur Armand Aucamp het Dinsdag op sosiale media ŉ aankondiging gemaak oor die geld wat ingesamel is. “Dis vir my ŉ geweldige groot eer om aan te kondig dat ons meer as ŉ miljoen rand ingesamel het – en dit is te danke aan julle. Van almal hier by Classics is groot – baie dankie,” het Aucamp gesê. Die laaste Classics is groot-konsert, waarvan die kaartjies uitverkoop is, is Sondag gehou. Kunstenaars soos Jannie Moolman, Corlea Botha, Joseph Clark, Amira, Touch of Class, Charl du Plessis en Monique Steyn was by die konsert te sien. Die brande wat in Knysna en ander omliggende gebiede gewoed het, het grootskaalse skade aangerig en lewensverlies tot gevolg gehad. Die Classics is groot-fonds sal vir verskeie doeleindes aangewend word. Kyk die video hier. Soos meeste van julle reeds weet, het ons ’n ekstra Classics is Groot konsert ten bate van die slagoffers van die Knysna-brande aangebied op Saterdag, 24 Junie om 12:00. Dis vir ons ook ’n groot voorreg om aan te kondig dat ons meer as ’n miljoen rand ingesamel het met die konsert te danke aan julle, ons ongelooflike ondersteuners. Armand Aucamp #ClassicsVirKnysna #KnysnaFire #KnysnaRises Posted by Afrikaans is Groot on Monday, June 26, 2017